იტალიის პრემიერ-მინისტრი
იტალიის პრემიერ-მინისტრი (იტალ. Presidente del Consiglio dei Ministri) — იტალიის მთავრობის მეთაური. ფორმალურად ინიშნება იტალიის პრეზიდენტის მიერ, მაგრამ პრაქტიკულად არის საპარლამენტო უმრავლესობის წარმომადგენელი. პრემიერ-მინისტრი ხელმძღვანელობს მთავრობას და ასევე ფაქტობრივად არის ქვეყნის პირველი პირი, იგი წარმოადგენს იტალიას სხვა ქვეყნების სახელმწიფოს და მთავრობის მეთაურებთან შეხვედრებზე, ასევე საერთაშორისო სამიტებზე. პრემიერ-მინისტრს არ აქვს უფლება ინდივიდუალურად გაანთავისუფლოს მინისტრები. პრემიერ-მინისტრის რეზიდენცია მდებარეობს სასახლე ჩიგიში.